2017. gada 25. jūlijā Rīkojums Nr. 382

Rīgā (prot. Nr. 37 16. §)

**Par valsts nekustamā īpašuma "Ainažu ostas laukums" Ainažos, Salacgrīvas novadā, nodošanu Salacgrīvas novada pašvaldībai bezatlīdzības lietošanā**

1. Saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta ceturto daļu, kā arī lai īstenotu pašvaldības autonomo funkciju saskaņā ar likuma "Par pašvaldībām" 15. panta 2. punktu – gādātu par pašvaldības teritorijas labiekārtošanu un sanitāro tīrību –, Satiksmes ministrijai nodot Salacgrīvas novada pašvaldībai bezatlīdzības lietošanā zemesgrāmatā uz valsts vārda Satiksmes ministrijas personā ierakstīto valsts nekustamo īpašumu "Ainažu ostas laukums" Ainažos, Salacgrīvas novadā (nekustamā īpašuma kadastra Nr. 6605 002 0023), kas sastāv no:

1.1. zemes vienības (zemes vienības kadastra apzīmējums 6605 002 0023) 5,1570 ha platībā;

1.2. zemes vienības (zemes vienības kadastra apzīmējums 6605 002 0033) 2,0937 ha platībā;

1.3. būves – mola (būves kadastra apzīmējums 6605 002 0023 005);

1.4 būves – spīķera mūra pamatiem un sienu daļas (būves kadastra apzīmējums 6605 002 0033 004);

1.5. būves – dzelzceļa klātnes (būves kadastra apzīmējums 6605 002 0033 006).

2. Satiksmes ministrijai noslēgt ar Salacgrīvas novada pašvaldību attiecīgu rakstisku līgumu (vienošanos) par šā rīkojuma 1. punktā minētā nekustamā īpašuma nodošanu bezatlīdzības lietošanā uz 15 gadiem.

3. Salacgrīvas novada pašvaldībai šā rīkojuma 1. punktā minēto nekustamo īpašumu nodot atpakaļ pirms noteiktā lietošanas termiņa, ja nekustamais īpašums vairs netiek izmantots atbilstoši nodošanas mērķim.

Ministru prezidents Māris Kučinskis

Satiksmes ministra vietā –

veselības ministre Anda Čakša